CELEX: 62015TA0208
Language: fi
Date: 2017-03-01 00:00:00
Title: Asia T-208/15: Unionin yleisen tuomioistuimen tuomio 1.3.2017 – Universiteit Antwerpen v. REA (Välityslauseke — Seitsemäs tutkimuksen, teknologian kehittämisen ja demonstroinnin puiteohjelma (2007–2013) — Marie Curie -toimet — Uransa alkuvaiheessa olevat tutkijat — Ehdotuspyyntö FP7-People-ITN-2008 — Avustussopimukset — Tukikelpoiset kustannukset — Maksettujen summien palauttaminen — Tutkijoiden vastaanottamisen käsite — Oikeasuhteisuus)

18.4.2017   
            
            
               FI
            
            
               Euroopan unionin virallinen lehti
            
            
               C 121/25
            
         Unionin yleisen tuomioistuimen tuomio 1.3.2017 – Universiteit Antwerpen v. REA
   (Asia T-208/15) (1)
   
   ((Välityslauseke - Seitsemäs tutkimuksen, teknologian kehittämisen ja demonstroinnin puiteohjelma (2007–2013) - Marie Curie -toimet - Uransa alkuvaiheessa olevat tutkijat - Ehdotuspyyntö FP7-People-ITN-2008 - Avustussopimukset - Tukikelpoiset kustannukset - Maksettujen summien palauttaminen - Tutkijoiden vastaanottamisen käsite - Oikeasuhteisuus))
   (2017/C 121/36)
   Oikeudenkäyntikieli: englanti
   
      Asianosaiset
   
   
      Kantaja: Universiteit Antwerpen (Antwerpen, Belgia) (edustajat: asianajajat P. Teerlinck ja P. de Bandt)
   
      Vastaaja: Tutkimuksen toimeenpanovirasto (REA) (asiamiehet: S. Payan-Lagrou ja V. Canetti, avustajinaan asianajajat D. Waelbroeck ja A. Duron)
   
      Oikeudenkäynnin kohde
   
   SEUT 272 artiklaan perustuva vaatimus todeta yhtäältä, että avustussopimusta nro 238214 ”C7” (Cerebellar-Cortical Control: Cells, Circuits, Computation, and Clinic) ja avustussopimusta nro 238686 ”CEREBNET” (Timing and plasticity in the olivo-cerebellar system), jotka on tehty ehdotuspyynnön FP7-PEOPLE-ITN-2008 yhteydessä, ei voida tulkita siten, että niissä asetetaan edunsaajille velvollisuus antaa uransa alkuvaiheessa oleville tutkijoille koulutusta ainoastaan edunsaajien omissa tiloissa, ja tämän seurauksena vahvistamaan, että REA ei voi katsoa, että sitä osaa kustannuksista, joka koskee kolmen uransa alkuvaiheessa olevan tutkijan koulutusta kantajan tilojen ulkopuolella, ei voida korvata, ja toisaalta, että REA velvoitetaan korvaamaan kaikki näiden uransa alkuvaiheessa olevien tutkijoiden koulutusta koskevat kustannukset, sellaisina kuin kantaja on ne ilmoittanut, korkoineen siitä päivästä lähtien, jona maksut oli sopimusten mukaan suoritettava
   
      Tuomiolauselma
   
   
               1)
            
            
               Tutkimuksen toimeenpanovirasto (REA) velvoitetaan korvaamaan Universiteit Antwerpenille 45 526,73 euroa, mikä vastaa tiettyjä avustussopimuksen ”Cerebnet” nro 238686, joka on tehty tutkimuksen, teknologian kehittämisen ja demonstroinnin seitsemännen puiteohjelman (2007-2013) yhteydessä, nojalla maksettavia kustannuksia, korkoineen siitä päivästä lähtien, jona tämä määrä oli mainitun sopimuksen mukaan suoritettava.
            
         
               2)
            
            
               Kanne hylätään muilta osin.
            
         
               3)
            
            
               REA ja Universiteit Antwerpen vastaavat omista oikeudenkäyntikuluistaan.
            
         
      (1)  EUVL C 270, 17.8.2015.